Inter jitolbu spjegazzjoni mill-UEFA rigward il-każ ta' Achraf Hakimi Inter qed jitolbu spjegazzjoni mill-UEFA rigward it-test pożittiv tal-coronavirus li kawża tiegħu Achraf Hakimi ma setax ikun disponibbli għan-Neroazzurri fid-draw ta' 2-2 kontra Borussia Moenchengladbach fil-jiem li għaddew. Il-player ta' 21 sena li kien asintomatiku, kien ittestja fin-negattiv fis-sigħat ta' qabel il-partita. Il-Kap Eżekuttiv ta' Inter Giuseppe Marotta qal li Inter jinsabu dispjaċuti b'dan il-fatt u b'deċiżjonijiet li kellhom jaċcettaw mingħajr ma jifhmu. "Filgħodu huwa kien negattiv, waqt li wara nofsinhar instab pożittiv. Din m'għandhiex tkun skuża iżda hija ħaga li ġabet diżappunt fil-kamp Interist." "Nittamaw li fil-futur il-UEFA tkun ftit iktar preċiża fil-komunikazzjoni tagħha." Marotta żied li Hakimi kein ittestja negattiv darbtejn fejn hawnhekk huwa rringrazzja lill-istaff medkiu ta' Inter u lil-awtoritajiet kompetenti. "Jien ninsab lura," kiteb Hakimi fuq Twitter wara li ttestja negattiv nhar is-Sibt u vjaġġa lejn Genoa biex jingħaqad ma' sħabu. Id-difensur Marokkin daħal bħala sostitut fit-tieni taqsima hekk kif Inter għelbu lil Genoa bl-iskor ta' 2-0 biex telgħu fit-tielet post fil-klassifika tas-Serie A. Hakimi ngħaqad ma' Inter mingħand Real Madrid wara żewġ staġuni ta' suċċess b'self ma' Borussia Dortmund fil-Ġermanja.